《和陶阻风于规林韵寄陈时中二首》
宋代·吴芾

人皆有还往，我独无所之。
若不见君子，谁与同襟期。
嗟我已衰老，无复少壮时。
纵使善卫养，岂能长在兹。
愿言时命驾，容我亲色辞。
我已不强酒，从今君莫疑。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。